22.01.2025.

*Par iepirkuma procedūras “Tramvaja pieturvietu un sliežu ceļa posmu*

*pārbūve Ropažu ielā un Radio ielā, Rīgā (pieturvietas “Džutas iela”)”*

*identifikācijas Nr. RS/2025/2” nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:*** *Nolikuma 7.punktā atrunāta kārtība, kā notiek informācijas apmaiņa starp Pasūtītāju un potenciālajiem Pretendentiem. Ņemot vērā, ka visa atklātā konkursa dokumentācija ir publicēta EIS un arī piedāvājumi Pretendentiem ir jāiesniedz EIS, lūdzam apstiprināt, ka Pretendents jautājumus par šo iepirkumu drīkst iesniegt arī EIS, nevis tikai nosūtot pa pastu vai uz e-pastu sekretariats@rigassatiksme.lv.*

**Atbilde:** Apstiprinām, ka iespējamie pretendenti jautājumus par iepirkuma nolikumu var iesniegt arī Elektroniskajā iepirkumu sistēmā.

***2. jautājums:*** *Pretendenta ieskatā veidojas pretrunas starp termiņiem, kas noteikti Nolikuma 6.4. punktā un Nolikuma 11.1.punktā. Lūdzam Pasūtītāju veikt labojumus, lai novērstu pretrunas Nolikumā.*

**Atbilde:** Informējam, ka nolikumā ir veikti grozījumi, kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***3. jautājums****: Nolikuma 14.1. punktā noteikts, ka Pretendentam nepieciešams veikt dažādu materiālu piegādi no Pasūtītāja noliktavas līdz objektam. Lai veiktu korektu finanšu piedāvājuma izstrādi, lūdzam norādīt Pasūtītāja noliktavas adresi.*

**Atbilde:** Informējam, ka materiālu piegāde būs jāveic no Pasūtītāja noliktavas Ganību dambī 32, Rīgā.

***4. jautājums:*** *Lūdzam apstiprināt, ka Pretendentam savā piedāvājumā nav jāietver izmaksas par ielas elementu aizņemšanu ielu sarkano līniju robežās.*

**Atbilde:** Informējam, ka izmaksas par ielas elementu aizņemšanu ielu sarkano līniju robežās ir jāietver piedāvājumā.

***5. jautājums:*** *Nolikuma 8.pielikuma 1.4. punktā norādīts, ka “Darbi – tramvaja pieturvietu pārbūve un sliežu ceļu posmu pārbūve un atjaunošana Bebru ielā un Kurzemes prospektā;”. Lūdzam Pasūtītāju veikt labojumus līguma projektā, norādot korektu un iepirkuma priekšmetam atbilstošu definīciju.*

**Atbilde:** Informējam, ka nolikumā ir veikti grozījumi, kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***6. jautājums:*** *Nolikuma 8.pielikuma 7.5.punktā plānots norādīt Pasūtītāja kontaktpersonas pārbūvējamām vilces elektroiekārtām, taču Nolikuma 5.pielikumā “Darbu daudzumu un izmaksu sarakstā” šādi darbi nav atrodami. Lūdzam veikt labojumus Nolikuma 8.pielikumā vai norādīt, par kurām pozīcijām būs atbildīga konkrētā kontaktpersona.*

**Atbilde:** Informējam, ka nolikumā ir veikti grozījumi, kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***7. jautājums:*** *Nolikuma 5.pielikuma lokālajā tāmē “Elektroapgāde (ārējā). Tramvaja kontakttīkli un apgaismojuma tīkli” 1.17.pozīcijā norādīta “Sliežu kārba (piemetināta pie sliedes) kabeļu pievienošanai.”. Vēlamies precizēt, vai tiešām šīs pozīcijas sagādes un izbūves izmaksas jāparedz Pretendentam? Ja šīs izmaksas tomēr jāparedz Pretendentam, tad, lūdzam sniegt papildus informāciju par nepieciešamo kārbu (specificēt kārbu, minot arī piemēru kārbas ražotājam un tipam/modelim ar piezīmi “vai analogs”), jo būvprojektā Pretendentam neizdodas atrast nekādu papildus informāciju.*

**Atbilde:**Informējam, ka nolikumā ir veikti grozījumi (tajā skaitā, papildinot nolikumu ar sliežu kārbas rasējumu), kas ir publicēti [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja I.Novika